CELEX: 62008CN0323
Language: mt
Date: 2008-07-16 00:00:00
Title: Kawża C-323/08: Talba għal deċiżjoni preliminari magħmula mit-Tribunal Superior de Justicia de Madrid (Spanja) fis- 16 ta' Lulju 2008 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo u Bartolomé Valera Huete vs Il-wirt battal ta' Rafael de las Heras Dávila, Sagrario de las Heras Dávila u Fondo de Garantía Salarial

13.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 236/12
            
         Talba għal deċiżjoni preliminari magħmula mit-Tribunal Superior de Justicia de Madrid (Spanja) fis-16 ta' Lulju 2008 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo u Bartolomé Valera Huete vs Il-wirt battal ta' Rafael de las Heras Dávila, Sagrario de las Heras Dávila u Fondo de Garantía Salarial
   (Kawża C-323/08)
   (2008/C 236/19)
   Lingwa tal-kawża: L-Ispanjol
   Qorti tar-rinviju
   Tribunal Superior de Justicia de Madrid
   Partijiet fil-kawża prinċipali
   
      Rikorrenti: Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo, Bartolomé Valera Huete
   
      Konvenuti: Il-wirt battal ta' Rafael de las Heras Dávila, Sagrario de las Heras Dávila u Fondo de Garantía Salarial
   Domandi preliminari
   
               1)
            
            
               L-Artikolu 51 tal-Kodiċi tal-Ħaddiema Spanjol jonqos milli jissodisfa l-obbligi imposti mid-Direttiva tal-Kunsill 98/59/KE (1) ta' l-20 ta' Lulju 1998 dwar l-approssimazzjoni tal-liġijiet ta' l-Istati Membri dwar redundancies kollettivi, billi jillimita d-definizzjoni ta' redundancies kollettivi għal tkeċċijiet minħabba raġunijiet ekonomiċi, tekniċi, organizzativi jew ta' produzzjoni u billi ma jestendix d-definizzjoni għal tkeċċija għal raġuni mhux relatata mal-ħaddiema individwali kkonċernati?
            
         
               2)
            
            
               Ir-regola fl-Artikolu 49(1)(g) tal-Kodiċi tal-Ħaddiema li jistabbilixxi kumpens limitat għal paga ta' xahar, għall-ħaddiema li tilfu x-xogħol tagħhom minħabba mewt, irtirar jew inkapaċità ta' min iħaddem, li teskludihom mill-iskop ta' l-Artikolu 51 tal-Kodiċi u li tmur kontra l-Artikoli 1, 2, 3, 4 u 6 tad-Direttiva, tmur ukoll kontra d-Direttiva tal-Kunsill 98/59/KE?
            
         
               3)
            
            
               Il-leġiżlazzjoni Spanjola dwar ir-redundancies kollettivi, u b'mod partikolari l-Artikoli 49(1)(g) u 51 tal-Kodiċi tal-Ħaddiema, tikser l-Artikolu 30 tal-Karta tad-Drittijiet Fondamentali ta' l-Unjoni Ewropea u l-Karta Komunitarja tad-Drittijiet Soċjali Fondamentali tal-Ħaddiema adottata waqt is-sessjoni tal-Kunsill Ewropew tad-9 ta' Diċembru 1989 fi Strasburgu?
            
         
      (1)  ĠU L 225, p. 16.